Ghabh Comhairle nan Eilean Siar ris a' chasg airson ùine a dh'iarr Riaghaltas na h-Alba air dùnadh sgoiltean dùthchail. Tha iad ge-tà, a' dol a chumail chòmhraidhean neo-fhoirmeil ri pàrantan ann am Bun-sgoil Èirisgeigh, mu dè dh'iarradh iadsan tachairt dhan sgoil aca. Dh'aontaich a' Chomhairle ris a' mhoratorium an dèidh dhan bhuidhinn a tha a' riochdachadh nan ùghdarrasan ionadail COSLA, gabhail ris a' Choimisean a stèidhich an Riaghaltas airson coimhead ri dùnadh sgoiltean  dùthchail.